b'\n_START_ARTICLE_\nPlatusis vimpelas\n_START_PARAGRAPH_\nPlatusis vimpelas (angl. broad pennant; rus. \xd0\x91\xd1\x80\xd0\xb5\xd0\xb9\xd0\xb4-\xd0\xb2\xd1\x8b\xd0\xbc\xd0\xbf\xd0\xb5\xd0\xbb; ol. brede wimpel)\xc2\xa0\xe2\x80\x93 trumpas ir platus vimpelas su dviem smaigaliais. Paprasti vimpelai b\xc5\xabna ilgi ir siauri. Platusis vimpelas keliamas ant laivo stengos (auk\xc5\xa1tinan\xc4\x8dioji stiebo dalis) ir yra oficialus \xc5\xbeenklas, kad laive yra laiv\xc5\xb3 junginio (laiv\xc5\xb3 diviziono, b\xc5\xabrio ir pan.) vadas._NEWLINE_Tradici\xc5\xa1kai eskadroms vadovav\xc4\x99 admirolai turi j\xc5\xb3 rang\xc4\x85 rodan\xc4\x8dias admirol\xc5\xb3 v\xc4\x97liavas. D. Britanijos laivyne kapitonui, kuris vadovaudavo laiv\xc5\xb3 grupei netur\xc4\x97damas admirolo laipsnio, vadovavimo laikotarpiui suteikdavo komodoro vard\xc4\x85, o vietoj admirolo v\xc4\x97liavos jis naudodavo plat\xc5\xb3j\xc4\xaf vimpel\xc4\x85. V\xc4\x97liau pla\xc4\x8diuosius vimpelus \xc4\x97m\xc4\x97 kelti \xc4\xafvairi\xc5\xb3 laiv\xc5\xb3 jungini\xc5\xb3 (laiv\xc5\xb3 divizion\xc5\xb3, brigad\xc5\xb3 ir kt.) vadai net tada, kai tur\xc4\x97davo admirolo laipsn\xc4\xaf._NEWLINE_TSRS, o dabar Rusijos kariniame laivyne naudojami tik laiv\xc5\xb3 junginio, laiv\xc5\xb3 diviziono, laiv\xc5\xb3 b\xc5\xabrio ir reido vyresniojo (rus. \xd1\x81\xd1\x82\xd0\xb0\xd1\x80\xd1\x88\xd0\xb8\xd0\xb9 \xd0\xbd\xd0\xb0 \xd1\x80\xd0\xb5\xd0\xb9\xd0\xb4\xd0\xb5) platieji vimpelai.\n_START_SECTION_\nMonarch\xc5\xb3 vimpelai\n_START_PARAGRAPH_\nLaive esant valstyb\xc4\x97s monarchui paprastai irgi keliamas specialus platusis vimpelas. Pvz., Vokietijos imperijoje 1871\xe2\x80\x931918\xc2\xa0m. buvo naudojami kaizerio ir kaizerien\xc4\x97s platieji vimpelai.'